प्लांट के हादसे में झुलसे एक कर्मचारी की मौत
सतपुड़ा थर्मल पॉवर प्लांट की 9 नंबर इकाई में 21 नवंबर को ब्रेकर में फ्यूज डालते समय हुए ब्लाॅस्ट में घायल एक कर्मचारी की मौत हो गई। घटना में तीन कर्मचारी घायल हुए थे। घटना में नारायणचंद्र घोष गंभीर रूप से घायल हो गए थे। घायल तीनों को नागपुर के एक अस्पताल में भर्ती कराया था। कंपनी प्रबंधन उपचार करवा रहा था। गुरुवार को घोष की मौत हो गई। शाम तक उनका शव सारनी नहीं पहुंच पाया था। सुपर एफ कॉलोनी में रहने वाले घोष के घर मातम का माहौल है। सतपुड़ा पॉवर प्लांट की 210 मेगावाट क्षमता वाली 9 नंबर इकाई में 6.6 पॉवर कंट्रोल से जुड़े बॉयलर आग्जलरी बूस्टर को सुधारा जा रहा था। 21 नवंबर की सुबह 11.20 बजे के करीब फ्यूज गियर रूम में परमिट के बाद नार्मल काम चल रहा था। तभी ब्लाॅस्ट हुआ। इसमें यहां काम कर रहे प्रकाश नागले, गुलाबराव पाटिल और नारायणचंद्र घोष घायल हो गए थे।
bho_Deva hin_Deva